text: 
  Når vi lever i et land, hvor det er en selvfølge, at vi får oplyst
   udløbsdatoen på spegepølser, kan det ikke accepteres, at vi ikke har
   langt mere information fra sygehussektoren. Resultaterne af de 
  foreslåede analyser bør derfor være tilgængelige, så patienten kan 
  vælge, om han vil vente til der er plads på et hospital med en 
  lille fejlmargin eller eventuelt vil acceptere en, som er større.
  
  En af sagens hovedpersoner overlæge Hans Gregersen citeres for følgende
   udtalelse.
  
  " Der var intet som sagde os, at problemerne var større end ved 
  andre hofteoperationer. Det er langt fra usædvanligt, at ben bliver 
  en-to centimeter kortere. Faktisk kan det i nogle tilfælde være en 
  fordel for patienten, fordi hofteprotesen så har sværere ved at gå af
   led ".
  
  To spørgsmål melder sig i denne forbindelse.
  
   -  Er der på landsbasis en statistisk sandsynlighed for, at det kan 
  være en fordel, at et ben bliver længere eller kortere efter 
  operationen, synes jeg, det kunne være interessant at vide, om man 
  normalt tilstræber den lange eller den korte udgave.
  
  
  
  